Kirkkopalvelut ry / Seinäjoen seurakunta
Ikoninen kasaribändi Gospel Power esiintyy! Kokoonpanossa mukana Kimmo Virtanen – laulu, Lasse Heikkilä – koskettimet ja laulu, Emeliina Virtanen – laulu ja koskettimet, Petri Laarko – Kitara, Joonas Vainio – basso, Marko Varis – rummut. Ohjelmistossa kuullaan nostalgisten klassikkojen lisäksi bändin uusia biisejä.
KIRKKOPÄIVÄT | Mikko Vaismaan stand up -ilta
Esitys on suunnattu aikuisille ja tarjoaa naurua kerrakseen! Lavalla stand up -koomikko Mikko Vaismaa vie yleisön hauskojen oivallusten pariin – ja erikoisvieraina nähdään hulvaton veljeskolmikko Wiseguys: Jaakko, Kalle ja Mikko Vaismaa yhdessä!
Minäkuvaan ja identiteettiin keskittyvä näyttely Seinäjoen Pääkirjaston Aalto-galleriassa 2.-31.5.
Essentia - kuvauksia minuudesta on minäkuvaan ja identiteettiin pohjautuva taidenäyttely Seinäjoen Pääkirjaston Aalto-galleriassa 2.-31.5.. Näyttely antaa väylän nuorille ja nuorille aikuisille osallistua taidenäyttelyyn matalalla kynnyksellä. Teemaksi valiutui minäkuva ja identiteetti sen ajankohtaisuuden vuoksi; nuorten pahoinvointi on käsinkosketeltavissa, ja maailma tuntuu olevan kaaoksessa. Mihin minä asetun tässä kaikessa? Mitkä ulkoiset ja sisäiset asiat vaikuttavat siihen, kuinka näen itseni? Identiteettiä ja minäkuvaa voi ilmaista monella tavalla, eikä yhtä ainutta oikeaa tapaa ole. Ihmisellä voi olla monia rinnakkaisia identiteettejä, jotka vaihtelevat ympäristön, kuten koulun, työpaikan tai ystäväporukan mukaan. Omaa identiteettiä voi pohtia myös iän, elämäntilanteen ja tunnetilojen kautta – sinulla on vapaat kädet päättää, miten ilmaiset itseäsi. Näyttelyavajaisia juhlitaan perjantaina 2.5. klo 17-18 Aalto-galleriassa. Tilaisuuteen on vapaa pääsy! Näyttely on avoinna pääkirjaston aukiolojen mukaan.
KIRKKOPÄIVÄT | Jaakko Löytty 70v. kiertuekonsertti
Jaakko Löytty 70v. kiertuekonsertti – Elämä piirtyy pientareelle Jaakko Löytyn 70v -kiertueen Elämä piirtyy pientareelle -konsertissa esitetään aikajärjestyksessä Jaskan tunnettua tuotantoa alkaen Tahdon kiittää Herraa -laulusta päätyen viimevuosien uudempiin kappaleisiin. Konsertti toteutetaan duona Sami Aspin kanssa. Asp soittaa kitaraa ja laulaa taustoja. Löytty laulaa sekä soittaa kitaraa ja huuliharppua. Asp on myös äänittänyt ja tuottanut Löytyn uusimman Elämä piirtyy pientareelle -levyn. Konserttiin on saatavilla käsiohjelma. Osa tuotosta lahjoitetaan Herättäjä-Yhdistyksen kautta ilmastokestävyyden puolesta tehtävään työhön. Ja mukana saa laulaa!
Dramatisoitu konsertti J.S. Bachin musiikin tunnelmassa. Musiikkia soittavat ammattimuusikot Maria Besis, huilu ja Raili Peltonen, cembalo. Koreografiat toteuttavat tanssija Virpi Aho ja tanssin harrastaja Veera Kanto. Kokonaisuus sisältää minimaalisen lavastuksen. Tilaisuuteen on vapaa pääsy.
KIRKKOPÄIVÄT | Lakeus, rukous, vapaus – sinun sukusi tarina
Pohjalainen tarinateos kansanmusiikin jytkeellä vie katsojat Etelä-Pohjanmaan ja isänmaan vaiheisiin Jaakon, Marian ja monen muun todellisen ihmisen kokemusten kautta. Teos sopii kaikille, jotka tahtovat tutustua Suomen tarinaan Pohjanmaan kautta. Teos kertoo evankeliumin voimasta, joka taltutti häjyjä, rohkaisi lähtemään Amerikkaan ja antamaan anteeksi koetut kolhut ja hylkäämiset. Teoksen pohjavirtana on lakeuden maisemassa elävä toivon ja armon kaipuu. Käsikirjoitus ja kerronta toimittaja Heli Karhumäki, musiikissa palkittu pelimannibändi Kiharakolmio.
KIRKKOPÄIVÄT | Paula Risikko kutsuu toivon äärelle
Paula Risikko kutsuu toivon äärelle – mistä ihminen ammentaa toivoa? Keskusteluseurat laulun ja musiikin kera. Keskustelemassa: Tapio Luoma, arkkipiispa Marianne Heikkilä, pääsihteeri, rovasti Jaana Metsäranta, yrittäjä Johanna Perttilä, psykoterapeutti Musiikki: Juuso Lundström
KIRKKOPÄIVÄT | Etelä-Pohjanmaan Musiikkiopiston opettajien konsertti
Etelä-Pohjanmaan Musiikkiopiston opettajien konsertti. Niina Kiprianoff, viulu Tibor Ivan, harmonikka Jussi Peltonen, sello Raili Peltonen, piano Konsertissa kuullaan mm. Rameaun, Kuulan, Fauren, Sibeliuksen ja Melartinin musiikkia.
Kysymys ”mitä tapahtuu?” luonnehtii kattavasti kulunutta vuotta 2025. Globaalin kysymyksen keskiössä on Venäjän hyökkäyssodan uhrina oman itsenäisyytensä ja koko Euroopan demokraattisen tulevaisuuden puolustamiseksi taistellut Ukraina. Keskustelutilaisuudessa kysymme, mitä maailmassa tapahtuu, kun Ukrainan ja Euroopan läntisten demokratioiden sijaan Yhdysvallat on hakenut liittolaisuutta diktatorisen Venäjän kanssa? Entä mitä tapahtuu tällä hetkellä Ukrainassa ja kuinka ukrainalaiset jaksavat? Ja mitä tapahtuu ukrainalaisten tukemiseksi paitsi Ukrainassa myös meillä Suomessa – mikä on kirkkojen rooli? Kuinka seurakunnat voivat osallistua? Kysymyksiin pureutuvat Ylen Ukrainan kirjeenvaihtaja Justas Stasevskij, Kirkon ulkomaanavun toiminnanjohtaja Tomi Järvinen, globaalihistorian apulaisprofessori Rinna Kullaa, Euroopan kirkkojen konferenssin Pathways to Peace -aloitteen ohjausryhmän jäsen pastori Riikka Porkola ja sosionomi Olesia Klesman (Tampereen kaupungin maahanmuuttajien kotoutumisen palvelut).
KIRKKOPÄIVÄT | No Greater Love: Pop UP Gospel | konsertti
No Greater Love: Pop UP Gospel – kuoro feat. Samuel Ljungblahd Luvassa on sykähdyttävä ja energinen hetki, kun Pop UP Gospel -kuoro valtaa estradin yhdessä ruotsalaisen gospelin kuninkaan, Samuel Ljungblahdin, kanssa! Tämä ainutlaatuinen kokoonpano tuo musiikin iloa ja yhteisöllisyyttä suoraan sydämeesi. Samuel Ljungblahd tunnetaan karismaattisena esiintyjänä, joka yhdistää soulmusiikin ja gospelin hurmaavaksi kokonaisuudeksi. Hänen kanssaan lavalla loistaa Pop UP Gospel -kuoro, joka on täynnä intohimoa ja rytmiä. Luvassa on kappaleita, jotka saavat hymyn huulille, kädet taputtamaan ja sydämen sykkimään vähän nopeammin. Tämä esitys ei jätä ketään kylmäksi – tule mukaan kokemaan gospelin voima ja riemu!
Seminaari 2 päivää pe-la: 99,00 €. Seminaari 1 päivä pe tai la: 69,50 €.
KIRKKOPÄIVÄT | Punnittuja sanoja – puheita, jotka ravistelevat ja herättävät
Tervetuloa kuuntelemaan neljässä lyhyessä, mutta vaikuttavassa puheessa käsiteltäviä ajankohtaisia ja kantaa ottavia aiheita, jotka koskettavat kirkkoa ja yhteiskuntaa. TedTalk-tyyliset 15 minuutin esitykset pureutuvat teemoihin, kuten seksuaalivähemmistöjen asema kirkossa, ilmastonmuutoksen vaikutukset sekä kirkon rooli muuttuvassa maailmassa. Lavalle nousevat Petja Kopperoinen, Hanna-Leena Autio, Heikki Nenonen ja Rebekka Naatus – juontajana toimii ”Pastorific” Jussi Koski. Valmistaudu inspiroitumaan ja haastamaan ajatteluasi!
Sateenkaariseuroissa lyhyet puheet ja virsikirjan virret vuorottelevat ja noudatamme turvallisemman tilan periaatteita. Puhumassa Arja Majuri, rovasti, Lohja; Panu Mäenpää, vaikuttajaviestinnän johtaja ja ihmisoikeusaktivisti, Helsinki; Matleena Ikola, oppilaitospappi, Helsinki; Jari Nieminen, hankinta-asiantuntija, kirkkovaltuutettu, Vaasa ja Tapio Luoma, arkkipiispa, Turku.
KIRKKOPÄIVÄT | Entisten ja nykyisten seurakuntanuorten ripariveisuut
Entisten ja nykyisten seurakuntanuorten ripariveisuut – laulattajina J. Jyrä & Ariel Seinäjoen keskustorin Toripaviljongilla lauletaan yhdessä tunnetuimpia ja rakastetuimpia riparilauluja ja suomigospelin helmiä. Laulattamassa ja tarinoita kappaleista kertomassa ovat Suomigospelin tarina -kirjan kirjoittanut artisti Ariel Neulaniemi ja Seinäjoella varttunut gospelartisti J. Jyrä.
KIRKKOPÄIVÄT | Näkymätön ja vaiettu lähisuhdeväkivalta
Näkymätön ja vaiettu lähisuhdeväkivalta: Miten se saadaan loppumaan? Lähisuhdeväkivalta on vaiettu osa suomalaista arkea. Naisista joka kolmas ja miehistä joka kuudes on kokenut elämänsä aikana fyysistä väkivaltaa tai sillä uhkailua parisuhteessa. Henkistä väkivaltaa kohdanneiden määrä on vielä suurempi. Väkivalta vaikuttaa myös niihin, jotka joutuvat todistamaan sitä sivusta, etenkin lapsiin. Lähisuhteissa koettu väkivalta ei koske vain yksittäisiä väestöryhmiä, vaan läpäisee koko suomalaisen yhteiskunnan. Jokainen meistä todennäköisesti tuntee jonkun, jolle väkivalta on tuttua joko sen kokijana tai sen tekijänä. Harvemmin kuitenkaan tiedämme siitä. Lähisuhdeväkivalta jää aivan erityisesti kodin seinien sisään. Siitä puhutaan vähän, siitä kirjoitetaan vähän. Ja kuitenkin juuri väkivallan näkyväksi ja kuulluksi tekeminen olisi yksi tärkeä askel kohti turvallisempaa arkea ja yhteiskuntaa. Minkälaiset henkiset jäljet väkivalta jättää kokijaansa ja tekijäänsä? Mitä pitäisi tehdä väkivallan mahdollistavan kulttuurin purkamiseksi? Mikä on kirkon rooli hiljaisuuden rikkomisessa? Aiheesta keskustelemassa piispa Kaisamari Hintikka, kansanedustaja Hilkka Kemppi ja Länsi-Uudenmaan seurakuntien perheasiain neuvottelukeskuksen johtaja Jussi Aukio.
Tervetuloa laulamaan iloisia Siionin kanteleen lauluja ja kuulemaan armon ja toivon sanomaa. Puhujina seuroissa ovat ELY:n hallituksen pj. Jani Latva-Nikkola, tuottaja-toimittaja Elina Vaittinen, juonto ELY:n aluejohtaja Satu Kivisaari. Musiikissa: Projektikuoro, joht. ja yhteislaulut säestää kanttori Paula Setälä. Järj. Evankelinen lähetysyhdistys – ELY ry.
KIRKKOPÄIVÄT | Kestävä talous – tie oikeudenmukaisempaan tulevaisuuteen
Mitä tarkoittaa kestävä talous, ja miten voimme siirtyä kohti talousjärjestelmää, joka palvelee sekä ihmisiä että ympäristöä? Tässä ohjelmassa pohdimme kestävän talouden käsitettä sekä kirkon roolia talouskeskustelussa ja ympäristövastuullisissa ratkaisuissa. Asiantuntijat jakavat näkemyksiään siitä, kuinka voimme rakentaa oikeudenmukaisempaa tulevaisuutta ja vaikuttaa yksilöinä ja yhteisöinä kestävämmän talouden puolesta. Ohjelman juontaa YLE:n ajankohtaistoimittaja Sean Ricks. Aiheesta keskustelemassa ovat EU:n ilmastolähettiläs ja toimitusjohtaja Timo Huhtamäki, Suomen Lähetysseuran johtava vaikuttamistyön asiantuntija Niko H. Humalisto sekä talouden tulevaisuuden johtava asiantuntija Eeva Hellström Sitrasta.
KIRKKOPÄIVÄT | Revive Conference goes Seinäjoki
Vuosittain Helsingissä järjestettävä nuorten aikuisten Revive Conference nähdään tänä keväänä myös Seinäjoen Kirkkopäivillä. Revive Conference goes Seinäjoki -tapahtuman teemana on ”Näetkö minut?”. Meitä jokaista koskettavaa aihetta käsitellään niin live-podcastin, puheiden kuin huikeiden musiikkiesitystenkin muodossa. Mukana mm. terapeutti ja kirjailija Elli Meklin, terapeutti, kirjailija ja pappi Pia Rendic sekä huikeat artistit Beige&friends: Amos, Leone, Kareem ja valovoimainen Innea. ”Jokainen meistä kaipaa tulla nähdyksi ja kuulluksi, mutta silti liian usein ulkopuolisuuden ja yksinäisyyden kokemukset värittävät elämää. Tuntuu todella tärkeältä päästä kuulemaan niin henkilökohtaisia kokemuksia kuin mm. terapeuttien näkökulmia tästä teemasta. Olet todella tervetullut mukaan, olit sitten mistä taustasta tahansa!”, tapahtuman tuottaja Ellinoora Nkwentie kuvaa. Ohjelman ensimmäisessä osiossa kuullaan Elli Meklinin ja Pia Rendicin Viisastelijat live-podcastäänitys. Terapeutti ja kirjailija Meklin sekä terapeutti, kirjailija ja pappi Rendic nostavat esiin elämänmakuista keskustelua ja rohkeita avauksia aiheista, joista liian usein ollaan hiljaa. Samalla he tuovat esiin toivon, ilon ja armon näkökulmaa. Tilaa on myös yleisökysymyksille. Lähetä kysymyksiä Pialle ja Ellille viestillä ennakkoon Instagramissa tilille revive.conf tai sähköpostilla palaute@ohjelmatoimistokristalli.fi. Ohjelman ensimmäisessä osiossa mukana myös upea duo Innea, joka julkaisi vuonna 2024 uuden albumin Valuvat värit. Luvassa on herkkiä ja sielua puhuttelevia kappaleita. Illan toisessa ohjelmakokonaisuudessa lavalle saadaan energinen räp-kokoonpano: Beige & friends: Amos, Leone ja Kareem. Puhumassa on Seinäjoen ev.lut kirkon pastori Mikael Tammilehto. Tammilehto kutsuu lavalle myös ystävänsä, joiden kanssa he pohtivat mm. sitä, miten he ovat kokeneet tulleensa nähdyksi ja ymmärretyiksi. Luvassa suoraa puhetta ja mielenkiintoisia avauksia! Juontajina nähdään Seinäjoen omat vahvistukset Oiva ja Joanna Lappalainen. Ohjelma: 15 – 16:30 Viisastelijat live-podcast | Elli Meklin & Pia Rendic Innea 16:30 – 17 Ständit 17:00 – 18:30 Beige&friends: Amos, Leone & Kareem Mikael Tammilehto Revive Conference goes Seinäjoki -tapahtuman tuottaa yhdessä Ohjelmatoimisto Kristalli, Seinäjoen luterilainen seurakunta, Seinäjoen helluntaiseurakunta sekä Seinäjoen vapaakirkko. Revive Conference päätapahtuma Helsingissä Mikael Agricolan kirkolla 25.10.2025. Lue lisää www.reviveconference.fi
KIRKKOPÄIVÄT | Piispa Matti Revon Raamattutunti
Piispa Repo avaa meille aihetta: Raamatun auktoriteetti – mikä on Raamatun paikka kristityn elämässä?
KIRKKOPÄIVÄT | Rehupiikles: Äläkää oloko niin totisia
Rehupiikles esittää etelä-pohjalaisella murteella kappaleitansa ja kertoo hauskoja tarinoita. Seinäjoen Kirkkopäiville on valmistettu kantaesitys: "Kolehtivirsi pankkikortille".
Raamatun horisontit – lavakeskustelussa suomalaisten raamattusuhde ja Raamatun tulevaisuus Millainen on suomalaisten raamattusuhde ja mikä on sen tulevaisuus? Suomen Pipliaseuran ja Kirkon viestinnän yhdessä tuottama lavakeskustelu on kunnianosoitus Yleisradion päättyville Horisontti– ja Pisara-ohjelmille. Mikko Kurenlahden ja Hilkka Nevalan vieraina ovat kirjailija, TM Hanna Kivisalo Seinäjoelta, diakoni Antti Kulmala Messukylän seurakunnasta Tampereelta sekä hyvinvointiteologian ja työelämätaitojen apulaisprofessori Suvi-Maria Saarelainen Itä-Suomen yliopistosta.